মধুমতি এক্সপ্রেস
মধুমতি এক্সপ্রেস (ট্রেন নাম্বার- ৭৫৫/৭৫৬) বাংলাদেশ রেলওয়ের অধীনে পরিচালিত পশ্চিমাঞ্চলের একটি জনপ্রিয় আন্তঃনগর ট্রেন। ট্রেনটি বাংলাদেশ রেলওয়ে পশ্চিমাঞ্চল এর সদর দপ্তর ও বাংলাদেশের উত্তরবঙ্গের বড় শহর রাজশাহী থেকে ভাঙ্গা ও পদ্মা সেতু দিয়ে রাজধানী ঢাকা রুটে চলাচল করে। এটি উদ্বোধন করা হয় ১৫ই আগস্ট ২০০৩ সালে যা সেই সময় রাজশাহী-গোয়ালন্দ ঘাট রুটে চলাচল করতো। যা পরবর্তী সময়ে ২০২০ সালের ৩০ অক্টোবর থেকে রুট পরিবর্তন করে ভাঙ্গা রেলওয়ে স্টেশন পর্যন্ত বর্ধিত করা হয়। পরবর্তীতে ২০২৩ সালের ১ ডিসেম্বর তা ঢাকা পর্যন্ত বর্ধিত করা হয়। এটি রাজশাহী - ঢাকা রুটের পঞ্চম ট্রেন হিসেবে আত্মপ্রকাশ করে। বর্তমানে ট্রেনটি ইন্দোনেশিয়া থেকে আমদানি করা "পিটি ইনকা ২০১৬" নিয়ে রাজশাহী ও ঢাকার মঝে পদ্মা সেতু হয়ে চলাচল করছে।